open-index/open-wikipedia-markdown huggingface dataset:
Βιβλιοθήκη χημείας

Η **βιβλιοθήκη** χημείας είναι ειδική βιβλιοθήκη σχετική με το αντικείμενο της χημείας. Η χημεία είναι ένα εξειδικευμένο γνωστικό πεδίο με το οποίο ασχολείται περιορισμένο κοινό. Υπάρχουν σε βιβλιοθήκες τεκμήρια που έχουν σχέση με τη χημεία ή μιλούν για βασικές αρχές της, αλλά δεν ανταποκρίνονται σε εξειδικευμένες έρευνες. Πλούσιο υλικό χημείας βρίσκεται συχνά σε βιβλιοθήκες χημείας ή βιβλιοθήκες θετικών επιστημών. Αυτές οι βιβλιοθήκες κατατάσσονται στις ειδικές βιβλιοθήκες, καθώς απευθύνονται σε συγκεκριμένο κοινό και έχουν υλικό που αφορά στις επιστήμες που ασχολούνται και συνήθως είναι βιβλιοθήκες πανεπιστημίων.

## Συλλογή
Στις βιβλιοθήκες χημείας, η συλλογή απαρτίζεται αποκλειστικά από υλικό που αφορά την συγκεκριμένη επιστήμη και ίσως ένα μέρος της να σχετίζεται με παρόμοιες θετικές επιστήμες όπως είναι η βιολογία και άλλες. Το υλικό αυτό πρέπει να ενημερώνεται συνεχώς καθώς η τεχνολογία εξελίσσεται και συνεχώς γίνονται σημαντικές αλλαγές και γεγονότα που αναιρούν άλλα και επηρεάζουν τις θετικές επιστήμες.Ο καλύτερος τρόπος για την συνεχή ενημέρωση της συλλογής είναι η συνδρομή σε περιοδικά έντυπα και ηλεκτρονικά. Επίσης, η βιβλιοθήκες χημείας συνήθως διαθέτουν συνδρομή και σε εξειδικευμένες βάσεις χημείας και θετικών επιστημών όπως είναι οι παρακάτω:

* Scifinder Scholar
* Reaxys
* Web of Science
* PubMed
* Scopus

## Βιβλιοθήκη χημείας στην Ελλάδα
Στην Ελλάδα βιβλιοθήκες χημείας ή θετικών επιστημών υπάρχουν μόνο στα Πανεπιστήμια όπου έχουν τμήματα χημείας που είναι τα εξής:
* Πανεπιστήμιο Αθηνών
* Πανεπιστήμιο Θεσσαλονίκης
* Πανεπιστήμιο Πατρών
* Πανεπιστήμιο Ιωαννίνων
* Πανεπιστήμιο Ηρακλείου

## Βιβλιοθήκη χημείας στο εξωτερικό
Στο εξωτερικό υπάρχουν αρκετές ειδικές βιβλιοθήκες χημείας όπως στο:
* University of Illinois - Chemistry Library
* University of California - Chemistry Library
* University of Cambridge - Chemistry Library
* University of Pennsylvania - Chemistry Library
* University of Toronto - Chemistry Library

## Βιβλιογραφία
* Μονιάρου-Παπακωνσταντίνου, Βαλεντίνη. Αρχές βιβλιοθηκονομίας- Είδη βιβλιοθηκών. Αθήνα: Τεχνολογικό εκπαιδευτικό Ίδρυμα Αθήνας, 1997.
* Τμήμα Χημείας. 1 Ιαν. 2014. Αριστοτέλειο Πανεπιστήμιο Θεσσαλονίκης. 26 Νοε. 2013 .

Κατηγορία:Επιστημονικές βιβλιοθήκες
Κρυονέρι Φιλίππων Καβάλας

Το **Κρυονέρι** (Τοπική Κοινότητα Κρυονερίου - Δημοτική Ενότητα Φιλίππων) ανήκει στο Δήμο Καβάλας στο γεωγραφικό διαμέρισμα της Μακεδονίας, σε υψόμετρο 230 μέτρων. Δεν υπάρχει μεγάλη ανάπτυξη στο χωριό ενώ ο πληθυσμός ήταν 515 κάτοικοι το 2021, από 690 κατοίκους το 2011. Το Κρυονέρι είναι ενωμένο οικιστικά με το Ζυγό Καβάλας.

Η πλειοψηφία των κατοίκων είναι Ποντιακής καταγωγής, οι οποίοι εγκαταστάθηκαν μετά την ανταλλαγή πληθυσμών το 1924. Πρόεδρος του τόπου είναι ο Γεώργιος Τσοτσόπουλος (2023 - σήμερα), προκάτοχός του ο Κωνσταντίνος Πριονίδης (2015 - 2023), ένας από τους μακροβιότερους σε θητεία και με μεγάλη προσφορά στο χωριό. Ακόμη, από τους γνωστότερους προέδρους στην ιστορία του χωριού είναι ο Ιωάννης Χατζηϊωαννίδης γνωστός στους χωριανούς ως Σισκόγιαννης, ο οποίος ίδρυσε σχολείο, Εκκλησία και βοήθησε τόσο οικονομικά όσο και ψυχικά το χωριό.

Οι κάτοικοι είναι κτηνοτρόφοι, αγρότες και έμποροι. Οι περισσότεροι στο χωριό είναι ηλικιωμένοι αλλά σαφώς υπάρχουν και νέοι που χρησιμοποιούν τα σπίτια τους στο χωριό ως εξοχικές κατοικίες.

Το 1994 ιδρύθηκε ο **Ποντιακός – Πολιτιστικός Σύλλογος Κρυονερίου «Ο ΑΚΡΙΤΑΣ»** στο Κρυονέρι από Πόντιους 2ης γενιάς. Μετά από μια χρονική περίοδο που ήταν αδρανεί, το 2015 ξαναλειτούργησε με Προέδρο τον Γεώργιο Τσοτσόπουλο. Σήμερα λειτουργούν τμήματα εκμάθησης παραδοσιακών και ποντιακών χορών. Πραγματοποιεί κάθε χρόνο πληθώρα εκδηλώσεων όπως τα Γλυκά Χριστούγεννα, εκδήλωση για την Γενοκτονία των Ποντίων, παρέλαση και επιμνημόσυνη δέηση στις Εθνικές Επετείους. Έπειτα, παραμονή του Αγίου Πνεύματος πραγματοποιείται ο ετήσιος καλοκαιρινός χορός. 

Σχετικά με τους δημόσιους χώρους το χωριό μέχρι το 2021 δεν μετρούσε σχολεία (το γυμνάσιο του χωριού έχει κλείσει το 2014). Το 2022 στην θέση του πρώην γυμνασίου ιδρύθηκε ένα νηπιαγωγείο υπό την προεδρία του Κωνσταντίνου Πριονίδη που λειτουργεί μέχρι σήμερα, μια εκκλησία (Αγίας Τριάδος), ένα τοπικό γήπεδο χωρητικότητας 200-250 ατόμων (Ελπίς Κρυονερίου), δύο παντοπωλεία και διάφορα καταστήματα. Το χωριό διαθέτει το δικό του υδροδοτικό και αποχετευτικό δίκτυο.

Στον αθλητισμό η ομάδα «Ελπίς Κρυονερίου» διαλύθηκε.

## Παραπομπές


Κατηγορία:Χωριά της περιφερειακής ενότητας Καβάλας
Κατηγορία:Δήμος Καβάλας
Κρουζ Μπέι

Το **Κρουζ Μπέι** (αγγλικά: *Cruz Bay*) είναι πόλη που βρίσκεται στο νησί Άγιος Ιωάννης, ένα από τα κύρια νησιά των Αμερικανικών Παρθένων Νήσων, που ανήκουν στις Ηνωμένες Πολιτείες. Η πόλη το 2000 είχε πληθυσμό περίπου 2.700 κατοίκων. Το Κρουζ Μπέι βρίσκεται στη δυτική ακτή του Αγίου Ιωάννη και είναι το κεντρικό λιμάνι καθώς και το μεγαλύτερο εμπορικό κέντρο του νησιού. Το νησί συνδέεται επίσης με πορθμεία με τα νησιά του Αγίου Θωμά, της Τορτόλας, της Βίρτζιν Γκόρντα και του Τζοστ Φαν Ντάικ των Βρετανικών Παρθένων Νήσων. 

## Παραπομπές


## Εξωτερικοί σύνδεσμοι
* 

Κατηγορία:Πόλεις των Αμερικανικών Παρθένων Νήσων
Επίτροπος Ανταγωνισμού της Ευρωπαϊκής Ένωσης

Ο **Επίτροπος Ανταγωνισμού** είναι το μέλος της Ευρωπαϊκής Επιτροπής που είναι αρμόδια για τον ανταγωνισμό.

Σημερινή Επίτροπος είναι η Τερέζα Ριμπέρα.

## Αρμοδιότητες
Το χαρτοφυλάκιο έχει την ευθύνη για θέματα όπως εμπορικό ανταγωνισμό, συγχωνεύσεις επιχειρήσεων, τα καρτέλ, τις κρατικές ενισχύσεις, και αντιμονοπωλιακής νομοθεσίας. Η θέση αυτή έγινε η μόνη αρχή συγχώνευσης του Ευρωπαϊκού Οικονομικού Χώρου, τον Σεπτέμβριο του 1990.

Ο Επίτροπος Ανταγωνισμού είναι μια από τις πιο ισχυρές θέσεις στην Επιτροπή και είναι αξιοσημείωτο το ότι επηρεάζει την παγκόσμια αγορά.

## Διατελέσαντες Επίτροποι
### Λίστα

### Μάριο Μόντι
Ο Μάριο Μόντι είναι ιδιαιτέρως σημαντικός για την απόφασή του κατά τη διάρκεια της προσπάθειας συγχώνευσης της GE-Honeywell το 2001. Η General Electric, εταιρεία των ΗΠΑ, προσπάθησε να αποκτήσει μια άλλη αμερικανική εταιρεία, την Honeywell. Η συγχώνευση αυτή έχει εγκριθεί από τις αμερικανικές αρχές, ωστόσο Μόντι, με την υποστήριξη της υπόλοιπης Επιτροπής, απέρριψε τη συγχώνευση.

Την 1 Μαΐου 2004 Μόντι επέβλεψε μια ριζική αλλαγή στις αρμοδιότητες Ανταγωνισμού της Επιτροπής που αφορούν τη ρύθμιση των μονοπωλίων, έλεγχοι συγκεντρώσεων, συμφωνίες αδειοδότησης και τις αεροπορικές μεταφορές.

### Νέιλι Κρους
Κατά τη διάρκεια ομίλιας της Νέιλι Κρους στο Ευρωπαϊκό Κοινοβούλιο, οι Ευρωβουλευτές εξέφρασαν την ανησυχία για το αν η Νέιλι Κρους είχε λεπτομερή γνώση των συγκεκριμένων θεμάτων. Ωστόσο η ίδια σύνθεση του Κοινοβουλίου, επέλεξε την Νέιλι Κρους στην θέση αυτή το 2004.

Από τότε δηλώνει ότι προωθεί ένα δίκαιο και ελεύθερο επιχειρηματικό περιβάλλον, την επίτευξη βιώσιμης οικονομικής ανάπτυξης και αύξηση της απασχόλησης. Η Επιτροπή έχει συμμετάσχει σε αρκετές περιπτώσεις υψηλού προφίλ καταπολέμηση αντιανταγωνιστική συμπεριφορά.

Η Νέιλι Κρους διαθέτει πίστη στις αρχές της ελεύθερης αγοράς και ήταν σκληρή με τους δράστες. Με τέλος της θητείας της, η Επίτροπος Ανταγωνισμού είχε ολοκληρώσει τις πιο σημαντικές υποθέσεις.

### Χοακίν Αλμούνια
Ο Χοακίν Αλμούνια, ανέλαβε το χαρτοφυλάκιο του ανταγωνισμού στο πλαίσιο του δεύτερου Επιτροπή Barroso το 2010.

Ο διορισμός του έτυχε ευνοϊκής υποδοχής από δικηγόρους του ανταγωνισμού, όπως κάποιος άρτια καταρτισμένος και έμπειρος. Εντυπωσίασε επίσης το Κοινοβούλιο κατά την ακρόασή του και από νωρίς στο έργο του είχε να ασχοληθεί με το αν πρέπει ή όχι να συνεχίσει τη δράση κατά της Google.

Έχει ταχθεί υπέρ της ιδέας ενός Ευρωπαϊκού Νομισματικού Ταμείου για την αντιμετώπιση των μη εμφανιζομένων κρατών μελών.

## Εξωτερικοί Σύνδεσμοι
*Ευρωπαϊκή Επιτροπή - Ο Επίτροπος (Αγγλικά)
*Ευρωπαϊκή Επιτροπή - Ανταγωνισμός (Αγγλικά)
*Ευρωπαϊκή Επιτροπή - Ανταγωνισμός - Στο πλευρό του Καταναλωτή (Ελληνικά)

Ανταγωνισμού
Σλόμπονταν Μπόσκαν

Ο **Σλόμπονταν Μπόσκαν** (γεννημένος στις 18 Αυγούστου 1975) είναι Σέρβος προπονητής πετοσφαίρισης και εργάζεται για τον Ολυμπιακό Πειραιώς. Έχει ύψος 197 εκ και έχει αγωνιστεί σαν πετοσφαιριστής στα πρωταθλήματα της Σερβίας, της Ιταλίας, της Ελλάδας, της Γαλλίας, της Τουρκίας και του Μαυροβουνίου. Υπήρξε και διεθνής με την εθνική ομάδα της Σερβίας. 

## Καριέρα
Ο Σλόμπονταν Μπόσκαν έκανε τα πρώτα του επαγγελματικά βήματα στο χώρο του βόλεϊ στη σερβική Βοΐβοντίνα, στην οποία παρέμεινε από το 1994 μέχρι το 1999. Με τη Βοΐβοντίνα κατέκτησε 5 Πρωταθλήματα Γιουγκοσλαβίας (1995, 1996, 1997, 1998, 1999) και 4 Κύπελλα Γιουγκοσλαβίας (1995, 1996, 1998, 1999).

Το 1999 ταξίδεψε στην Ελλάδα με προορισμό τον Ολυμπιακό Πειραιώς, στον οποίο παρέμεινε για ένα χρόνο κατακτώντας το εγχώριο πρωτάθλημα (2000). 

Τη διετία 2000-02 αγωνίστηκε στην Τρεντίνο, ομάδα της Ιταλίας. Με την ιταλική ομάδα δεν κατάφερε να κατακτήσει κάποιο τίτλο. 

Το 2002, ο Σλόμπονταν Μπόσκαν επέστρεψε στην Ελλάδα, αυτήν τη φορά για λογαριασμό του Ηρακλή Θεσσαλονίκης, στον οποίο παρέμεινε για ένα χρόνο.

Το 2003 επέστρεψε στη σερβική Βοΐβοντίνα, ενώ ένα χρόνο αργότερα μετεγγράφη στην Τουρ Βόλλευμπολ, ομάδα της Γαλλίας. Στη γαλλική ομάδα παρέμεινε για τέσσερα χρόνια κατακτώντας 2 Κύπελλα Γαλλίας (2005, 2006), ένα Σούπερ Καπ Γαλλίας (2005) και ένα Τσάμπιονς Λιγκ (2005).

Το 2008 πραγματοποίησε ένα σύντομο πέρασμα από την Τουρκική Χαλκμπαν Σπορ, ενώ στη συνέχεια μεταπήδησε στην Μπουντβάνσκα Ριβιέρα, του Μαυροβουνίου.

## Διεθνείς συμμετοχές
Ο Σλόμπονταν Μπόσκαν έχει πραγματοποιήσει αρκετές συμμετοχές με την Εθνική ομάδα πετοσφαίρισης της Σερβίας.

Μεταξύ άλλων, έχει συμμετάσχει σε Ολυμπιακούς Αγώνες (2000), σε Ευρωπαικά Πρωταθλήματα (2001, 2005, 2007) αλλά και σε Παγκόσμια Πρωταθλήματα (2001, 2002, 2003, 2005).

## Τίτλοι
* 5 Πρωταθλήματα Γιουγκοσλαβίας: 1995, 1996, 1997, 1998, 1999
* 4 Κύπελλα Γιουγκοσλαβίας: 1995, 1996, 1998, 1999
* 1 Πρωτάθλημα Ελλάδας: 2000
* 1 Τσαμπιονς Λίγκ: 2005
* 2 Κύπελλα Γαλλίας: 2005, 2006
* 1 Σουπερ Καπ Γαλλίας: 2005

## Παραπομπές


## Πηγές
* http://archive.sport.gr/volley/argentina/teams/yugoslavia/6.asp

Κατηγορία:Σέρβοι πετοσφαιριστές
Κατηγορία:Σέρβοι Ολυμπιονίκες
Κατηγορία:Ολυμπιονίκες της πετοσφαίρισης
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΟΣΦΠ
Δε Σέτλμεντ (Παρθένοι Νήσοι)

Το **Δε Σέτλμεντ** (αγγλικά: *The Settlement*) είναι η μεγαλύτερη και μόνη πόλη που βρίσκεται στο νησί Ανεγκάντα, ένα από τα κύρια νησιά των Βρετανικών Παρθένων Νήσων στην Καραϊβική θάλασσα. Η πόλη έχει πληθυσμό περίπου 200 κατοίκων. Το κέντρο αυτής της πολύ μικρής πόλης, που συχνά αποκαλείται επίσης «το Χωριό», αποτελείται από την περιοχή κατά μήκος του κεντρικού δρόμου. Το 1672 η Ανεγκάντα έγινε μέρος της βρετανικής αποικίας της Αντίγκουα και παρέμεινε υπό βρετανικό έλεγχο από τότε. Σήμερα ο τουρισμός αποτελεί την κύρια πηγή εσόδων για την πόλη, ακόμη και αν η εμπορική αλιεία είναι επίσης μία σημαντική επιχείρηση.

Κατηγορία:Βρετανικές Παρθένοι Νήσοι
Ντέγιαν Μπρντζόβιτς

Ο **Ντέγιαν Μπρντζόβιτς** (*Дејан Брђовић*, 21 Φεβρουαρίου 1966 – 21 Δεκεμβρίου 2015) ήταν Σέρβος διεθνής αθλητής της πετοσφαίρισης.

## Καριέρα
Έκανε τα πρώτα του βήματα στο χώρο του βόλεϊ στην τοπική ΟΚ Ζίκα, ομάδα της Σερβίας.

Το 1985 είχε ένα σύντομο πέρασμα από την Ρίμπνιτσα Κράλιεβο, ενώ στη συνέχεια μετεγγράφη στον Ερυθρό Αστέρα Βελιγραδίου, στον οποίο παρέμεινε μέχρι το 1992.

Το 1992, ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για δύο χρόνια κατακτώντας δύο Πρωταθλήματα Ελλάδος (1993, 1994) και ένα Κύπελλο Ελλάδας (1993).

Μετά τον Ολυμπιακό, μεταπήδησε στην Ορεστιάδα, στην οποία παρέμεινε για περίπου ένα χρόνο.

Επόμενος σταθμός στην καριέρα του Μπρντζόβιτς ήταν η ιταλική Ρόμα, στην οποία παρέμεινε επίσης για ένα έτος.

Το 1997, ο Μπρντζόβιτς επέστρεψε στον Ερυθρό Αστέρα, για δεύτερη φορά στην καριέρα του.

Την τριετία 1998-00, αγωνίστηκε στις ιταλικές Μιλάνο Βόλλευ, Λορέτο Βόλλευ και Λουμπ.

Το 2001 επέστρεψε στην Ελλάδα για λογαριασμό της ΑΕΚ Αθηνών, στην οποία παρέμεινε για ένα χρόνο.

Το 2002, επέστρεψε στον Ερυθρό Αστέρα για τρίτη φορά στην καριέρα του.

Την τριετία 2003-06, ο Ντέγιαν Μπρντζόβιτς αγωνίστηκε στη Σερβική Ραντνίνσκι Κραγιουγέβατς.

Την περίοδο 2007-08, αγωνίστηκε με τη φανέλα της Νοβάρα Βόλλευ, ομάδα της Ιταλίας.

## Διεθνείς συμμετοχές
Ο Ντέγιαν Μπρντζόβιτς έχει συμμετάσχει με την εθνική ομάδα πετοσφαίρισης της Γιουγκοσλαβίας στους Ολυμπιακούς Αγώνες του 1996 και στο Παγκόσμιο Πρωτάθλημα του 1998.

## Τίτλοι
* 2 Πρωταθλήματα Ελλάδος: 1993, 1994
* 1 Κύπελλο Ελλάδος: 1993

## Παραπομπές


## Πηγές
* https://web.archive.org/web/20121018103725/http://www.sports-reference.com/olympics/athletes/br/dejan-brdovic-1.html

Κατηγορία:Σέρβοι πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΑΕΚ
Κατηγορία:Σέρβοι Ολυμπιονίκες
Κατηγορία:Ολυμπιονίκες της πετοσφαίρισης
Sock-Cess

Το **Sock-Cess** είναι μια συλλογή τραγουδιών από τους Red Hot Chili Peppers. Κυκλοφόρησε το 1989 από την EMI, για προωθητικούς λόγους, μόνο στο Ηνωμένο Βασίλειο. Το άλμπουμ περιέχει κομμάτια από τους 4 πρώτους δίσκους του συγκροτήματος.

## Κομμάτια
# "Higher Ground" (Stevie Wonder) – 3:21
#* Από το άλμπουμ *[[Mother's Milk]]* (1989)
# "Taste the Pain" – 4:20
#* Από το άλμπουμ *[[Mother's Milk]]* (1989)
# "Knock Me Down" – 3:43
#* Από το άλμπουμ *[[Mother's Milk]]* (1989)
# "Subway to Venus" – 4:17
#* Από το άλμπουμ *[[Mother's Milk]]* (1989)
# "Sexy Mexican Maid" – 3:40
#* Από το άλμπουμ *[[Mother's Milk]]* (1989)
# "Fight Like a Brave" – 3:47
#* Από το άλμπουμ *[[The Uplift Mofo Party Plan]]* (1987)
# "Behind the Sun" – 4:45
#* Από το άλμπουμ *[[The Uplift Mofo Party Plan]]* (1987)
# "Backwoods" – 3:06
#* Από το άλμπουμ *[[The Uplift Mofo Party Plan]]* (1987)
# "Me & My Friends" – 3:05
#* Από το άλμπουμ *[[The Uplift Mofo Party Plan]]* (1987)
# "Special Secret Song Inside" – 3:15
#* Από το άλμπουμ *[[The Uplift Mofo Party Plan]]* (1987)
# "The Brothers Cup" – 3:24
#* Από το άλμπουμ *[[Freaky Styley]]* (1985)
# "American Ghost Dance" – 3:40
#* Από το άλμπουμ *[[Freaky Styley]]* (1985)
# "Hollywood (Africa)" – 4:58
#* Από το άλμπουμ *[[Freaky Styley]]* (1985)
# "If You Want Me to Stay" (Sly and the Family Stone) – 4:06
#* Από το άλμπουμ *[[Freaky Styley]]* (1985)
# "Freaky Styley" – 3:33
#* Από το άλμπουμ *[[Freaky Styley]]* (1985)
# "Get Up and Jump" – 2:50
#* Από το άλμπουμ *[[The Red Hot Chili Peppers]]* (1984)
# "Mommy Where's Daddy" – 3:22
#* Από το άλμπουμ *[[The Red Hot Chili Peppers]]* (1984)
# "True Men Don't Kill Coyotes" – 3:36
#* Από το άλμπουμ *[[The Red Hot Chili Peppers]]* (1984)
# "Green Heaven – 3:54
#* Από το άλμπουμ *[[The Red Hot Chili Peppers]]* (1984)
# "Buckle Down" – 3:22
#* Από το άλμπουμ *[[The Red Hot Chili Peppers]]* (1984)

## Προσωπικό

* Anthony Kiedis – φωνή
* Flea – μπάσο, τρομπέτα (κομμάτι 2), φωνητικά
* Χίλελ Σλόβακ - κιθάρα (κομμάτια 6-15)
* Τζον Φρουσιάντε - κιθάρα (κομμάτια 1-5)
* Jack Sherman - κιθάρα (κομμάτια 16-20), φωνητικά (κομμάτι 1)
* Jack Irons - ντραμς (κομμάτια 6-10)
* Cliff Martinez – ντραμς (κομμάτια 11-20)
* Chad Smith - ντραμς (κομμάτια 1, 3, 4, 5)
* Philip "Fish" Fisher – ντραμς (κομμάτι 2)
* Dave Coleman - τσέλο (κομμάτι 2)
* Michael Beinhorn, George Clinton, Norwood Fisher, Andy Gill  - παραγωγοί

## Παραπομπές


Κατηγορία:Δισκογραφία των Red Hot Chili Peppers
Γιάνε Χάκινεν

Ο **Γιάνε Χάκινεν** (γεννημένος στις 11 Απριλίου 1976) είναι Φινλανδός παλαίμαχος διεθνής αθλητής της πετοσφαίρισης. Έχει ύψος 204εκ και αγωνιζόταν στη θέση του κεντρικού.

## Καριέρα
Ο Γιάνε Χάκινεν έκανε τα πρώτα του βήματα στο χώρο του βόλεϊ στην τοπική Καγιαάνι, ενώ υπέγραψε το πρώτο του επαγγελματικό συμβόλαιο με τη φινλανδική Ραίσιον Λοίμου. Στην ομάδα της Φινλανδίας παρέμεινε από το 1993 μέχρι το 1998 κατακτώντας μάλιστα το Πρωτάθλημα Φινλανδίας του 1997.

Την περίοδο 1998-99 αγωνίστηκε στην Ισπανική Λας Πάλμας Γκραν Κανάρια, χωρίς ωστόσο να καταφέρει να κατακτήσει κάποιο τίτλο.

Την περίοδο 2000-01 αγωνίστηκε στην ιταλική Κάππα Τορίνο, ενώ την αμέσως επόμενη περίοδο αγωνίστηκε στον Ολυμπιακό Πειραιώς, ομάδα της Ελλάδος.

Το 2002 επέστρεψε στην Ιταλία και υπέγραψε μονοετές συμβόλαιο συνεργασίας με τη Σίρα Ανκόνα.

Την περίοδο 2003-04 αγωνίστηκε στην Αυστριακή Χοτβόλλευς Βιέννης, με την οποία κατέκτησε το Πρωτάθλημα Αυστρίας του 2004.

Τη διετία 2004-06 αγωνίστηκε στην Ιταλία και συγκεκριμένα στις Μπολτσάνο  (2004-05) και Πρίσμα Ταράντο (2005-06).

Από το 2006 και μέχρι σήμερα το 2011, ο Γιάνε Χάκινεν αγωνίστηκε στην Πολωνική Σκρα Μπελτσατόφ, με την οποία κατέκτησε 3 Πρωταθλήματα Πολωνίας (2007, 2008, 2009) και 2 Κύπελλα Πολωνίας (2007, 2009).

## Διεθνείς συμμετοχές
Ο Γιάνε Χάκινεν πραγματοποίησε το ντεμπούτο του στην εθνική ομάδα της χώρας του το 1993 με αντίπαλο την Κροατία σε αγώνα της προκριματικής φάσης του Παγκοσμίου Κυπέλλου.

Από το 1993 έχει πραγματοποιήσει πάνω από 200 εμφανίσεις με την εθνική ομάδα πετοσφαίρισης της Φινλανδίας.

Μεταξύ άλλων, έχει συμμετάσχει στο Ευρωπαϊκό Πρωτάθλημα πετοσφαίρισης του 2007.

## Τίτλοι
* 1 Πρωτάθλημα Φινλανδίας: 1997
* 1 Πρωτάθλημα Αυστρίας: 2004
* 3 Πρωταθλήματα Πολωνίας: 2007, 2008, 2009
* 2 Κύπελλα Πολωνίας: 2007, 2009

## Πηγές
* 

Κατηγορία:Φινλανδοί πετοσφαιριστές
Κατηγορία:Πετοσφαιριστές ΟΣΦΠ
10 Great Songs

To **10 Great Songs** είναι μια συλλογή τραγουδιών από τους Red Hot Chili Peppers. Κυκλοφόρησε το 2009 από την Capitol Records και περιέχει κομμάτια από τα 4 πρώτα άλμπουμ της μπάντας, τα οποία κυκλοφόρησαν από την EMI America. Το άλμπουμ κυκλοφόρησε ξανά το 2010 με διαφορετικό εξώφυλλο.

## Κομμάτια

## Παραπομπές


Κατηγορία:Δισκογραφία των Red Hot Chili Peppers
Σκάρμπορο (Τρινιντάντ και Τομπάγκο)

Το **Σκάρμπορο** (αγγλικά: *Scarborough*) είναι πρωτεύουσα και η μεγαλύτερη πόλη του νησιού Τομπάγκο, τμήμα του νησιωτικού κράτους του Τρινιντάντ και Τομπάγκο. Ο πληθυσμός της ανερχόταν σε περίπου 17.000 κατοίκους το 2000, σχεδόν το ένα τρίτο του πληθυσμού του νησιού. Το Σκάρμπορο έγινε η πρωτεύουσα του Τομπάγκο το 1769, όταν αντικατέστησε την τότε πρωτεύουσα του νησιού, Τζώρτζταουν (Georgetown). Η πόλη είναι η κύρια έδρα της Βουλής των Αντιπροσώπων του Τομπάγκο, η οποία είναι υπεύθυνη για την τοπική διακυβέρνηση του νησιού. Μία υπηρεσία πορθμείων συνδέει το Σκάρμπορο με το Πορτ-οφ-Σπέιν του Τρινιντάντ. Η πόλη πήρε το όνομά της από την ομώνυμη βρετανική πόλη στην ακτή της Βόρειας θάλασσας.

## Εξωτερικοί σύνδεσμοι
* 

Κατηγορία:Γεωγραφία του Τρινιντάντ και Τομπάγκο
Marie Claire

Το ***Marie Claire*** (επίσημα αναγράφεται με μικρά αρχικά **marie claire**) είναι γυναικείο μηνιαίο περιοδικό. Εκδόθηκε για πρώτη φορά στη Γαλλία το 1937, στη συνέχεια και στο Ηνωμένο Βασίλειο από το 1941 και από τότε άρχισε σταδιακά να εκδίδεται σε περισσότερες χώρες. Επικεντρώνεται κυρίως σε επώνυμες γυναίκες ανά την υφήλιο και σε διάφορα παγκόσμια ζητήματα, καθώς και στην υγεία, την ομορφιά, τη μόδα, την πολιτική, την οικονομία και τις καριέρες των επωνύμων. Η ελληνική έκδοση του Marie Claire εστιάζει σε θέματα όπως η γυναίκα, η μόδα, το στυλ, η αισθητική, η ομορφιά και οι ανθρώπινες σχέσεις.

## Ιστορία
Οι Jean Prouvost και Marcelle Auclair ίδρυσαν το περιοδικό. Το πρώτο του τεύχος εκδόθηκε το 1937 και αρχικά εκδιδόταν κάθε Τετάρτη. Λέγεται πως το 1942, οι γερμανικές αρχές στη Γαλλία απαγόρευσαν τη διανομή των περισσότερων περιοδικών, και το Marie Claire ήταν ένα από αυτά. Ωστόσο, μία άλλη εκδοχή υποστηρίζει πως το περιοδικό εκδιδόταν κανονικά από 1943 μέχρι και το 1944, μέχρι που οι αρχές απαγόρευσαν τη διανομή του το φθινόπωρο του 1944, εξαιτίας της εξαιρετικής επιτυχίας του. Το περιοδικό ξανα-άνοιξε το 1954. Τότε ήταν που άρχισε να εκδίδεται σε μηνιαία βάση. Το 1976, ο Prouvost συνταξιοδοτήθηκε και η κόρη του Evelyne ανέλαβε το περιοδικό, προσθέτοντάς το στον όμιλο L'Oreal Group.

Η ελληνική έκδοση του περιοδικού εκδόθηκε για πρώτη φορά το Νοέμβριο του 1988, από τη Ρούλα Μητροπούλου.

## Παγκοσμίως
Εκτός από τη Γαλλία και την Ελλάδα, το περιοδικό Marie Claire εκδίδεται στις ακόλουθες χώρες: Αυστραλία, Βέλγιο, Βραζιλία, Καναδάς, Κίνα, Δημοκρατία της Τσεχίας, Χονγκ Κονγκ, Ουγγαρία, Ινδονησία, Ιταλία, Κουβέιτ, τη Λατινική Αμερική, Μαλαισία, Μεξικό, Ολλανδία, Ρουμανία, Ρωσία, Σαουδική Αραβία, Νότια Αφρική, Νότια Κορέα, Ισπανία, Ελβετία, Ταϊβάν, Ταϊλάνδη, Τουρκία, Ουκρανία, Ηνωμένα Αραβικά Εμιράτα, Ηνωμένο Βασίλειο και Ηνωμένες Πολιτείες.

## Παραπομπές


## Εξωτερικοί σύνδεσμοι
* 

Κατηγορία:Μόδα
Κατηγορία:Περιοδικά μόδας
White Line

Οι **White Line** (γνωστοί και ως "Jimmy McCulloch & White Line") ήταν βρεταννικό blues-rock συγκρότημα, αποτελούμενο από τον Σκωτσέζο κιθαρίστα και τραγουδιστή Jimmy McCulloch, τον τραγουδιστή, μπασίστα, πιανίστα και κιθαρίστα Dave Clarke, και τον ντράμερ Jack McCulloch, αδερφό του Jimmy.Ήταν ενεργό κατά τα έτη 1976-1977 πραγματοποιώντας συναυλίες σε αυτοσχέδιες σκηνές, ενώ είχανε εμφανιστεί στη βρετανική μουσική εκπομπή "Supersonic" στις 27 Νοεμβρίου 1976. Επίσης, κυκλοφόρησαν 2 singles (call my name, too many miles) το 1976 και αργότερα, μετά την διάλυσή της μπάντας, ένα δίσκο με 13 τραγούδια, τον White Line:Complete, το 1994, από τη δισκογραφική του Clarke, "Mouse Records".
To συγκρότημα σταμάτησε τις εμφανίσεις το 1977 και τελικά δεν επανήλθε ποτέ ξανά στη ζωντανή μουσική σκηνή λόγω του θανάτου του Jimmy McCulloch στις 17 Σεπτεμβρίου 1979 και της ένταξης του Dave Clarke στο Βασιλικό Ναυτικό το ίδιο έτος.

Οι White Line είχαν ιδρυθεί σε μία περίοδο κατά την οποία όλα τα μέλη τους συμμετείχαν και σε άλλα συγκροτήματα, κι έτσι έπαιζαν μαζί ως μουσικό σχήμα για δική τους ευχαρίστηση - όχι με στόχο την εμπορική επιτυχία.

## Πηγές
1. ^ ""Jimmy McCulloch" by Miguel Terol. The Musicians' Olympus. 1997-11-11. Archived from the original on 2007-12-18. Retrieved 2008-04-29

2. ^ Mouserecords.kastoffkinks.co.uk

Κατηγορία:Βρετανικά blues rock συγκροτήματα
Όλι Κούναρι

Ο **Όλι Κούναρι** (γεννημένος στις 2 Φεβρουαρίου 1982) είναι Φινλανδός διεθνής αθλητής της πετοσφαίρισης. Έχει ύψος 1, 96 εκ και αγωνίζεται στη θέση του ακραίου.

## Καριέρα
Ο Όλι Κούναρι έκανε τα πρώτα του βήματα στην τοπική Αλαχάρμα, ενώ υπέγραψε το 2000 το πρώτο του επαγγελματικό συμβόλαιο με τη Βαμαλάν Λεντοπάλο, ομάδα της Φινλανδίας. Στη Βαμαλάν Λεντοπάλο αγωνίστηκε για δύο χρόνια, χωρίς ωστόσο να καταφέρει να κατακτήσει κάποιο τίτλο.

Το 2002 μεταπήδησε στην Πιελαβέντεν Σάμπο, ομάδα επίσης της Φινλανδίας, στην οποία παρέμεινε για δύο χρόνια κατακτώντας το Πρωτάθλημα Φινλανδίας του 2004.

Το 2004 ταξίδεψε στη Γαλλία για λογαριασμό της Μπουβέ Οϊσέ, στην οποία παρέμεινε μέχρι το 2006, χωρίς ωστόσο να καταφέρει να κατακτήσει κάποιο τίτλο.

Τη διετία 2006-08 αγωνίστηκε στην επίσης γαλλική ΑΣ Κάννες, με την οποία κατέκτησε ένα Κύπελλο Γαλλίας (2007).

Την περίοδο 2008-09 αγωνίστηκε στην πολωνική ΑΖΣ Όλτσυν, ενώ την αμέσως επόμενη περίοδο αγωνίστηκε στον Ολυμπιακό Πειραιώς. Με την ελληνική ομάδα κατάφερε να κατακτήσει το πρωτάθλημα Ελλάδας του 2010.

Το 2011 επέστρεψε στην ομάδα από την οποία ξεκίνησε την καριέρα του, τη φινλανδική Βαμαλάν Λεντοπάλο, στην οποία αγωνίζεται μέχρι σήμερα.

## Διεθνείς συμμετοχές
Ο Όλι Κούναρι είναι διεθνής με την εθνική ομάδα πετοσφαίρισης της Φινλανδίας από το 2002 και έχει πραγματοποιήσει μέχρι στιγμής πάνω από 100 συμμετοχές.

Μεταξύ άλλων, έχει συμμετάσχει στο Ευρωπαικό Πρωτάθλημα πετοσφαίρισης του 2007.

## Τίτλοι
* 1 Πρωτάθλημα Φινλανδίας: 2004
* 1 Κύπελλο Γαλλίας: 2007
* 1 Πρωτάθλημα Ελλάδος: 2010

## Πηγές
* http://www.sport24.gr/Sports/Volley/article369948.ece 

Κατηγορία:Φινλανδοί πετοσφαιριστές
Κατηγορία:Πετοσφαιριστές ΟΣΦΠ
Πρωτάθλημα πετοσφαίρισης Α1 εθνικής κατηγορίας ανδρών 1998-1999

Το πρωτάθλημα βόλεϊ ανδρών της περιόδου 1998–99, ήταν η ένατη διοργάνωση από την καθιέρωση της Α1 Εθνικής και το 31ο συνολικά εθνικό πρωτάθλημα. Συμμετείχαν δώδεκα ομάδες, οι έξι από την Αττική, τρεις από τη Θεσσαλονίκη και άλλες τρεις από επαρχιακές πόλεις της Βόρειας Ελλάδας.
Την περίοδο αυτή καθιέρωθηκε το νέο σύστημα πόντων, η συνεχής καταγραφή που αντικατέστησε την αλλαγή (σύστημα στο οποίο μόνο η ομάδα που εκτελούσε το σέρβις κέρδιζε πόντο αν σκόραρε), με τα σετ πλέον να τελειώνουν στους 25 πόντους αντί για τους 15, με εξαίρεση το τάι μπρέικ που τελειώνει στους 15. Μια ιδιαιτερότητα που ίσχυσε μόνο αυτή την περίοδο ήταν το *δίποντο*. Συγκεκρίμενα το σκοράρισμα από απευθείας εκτέλεση σερβίς, ο αποκαλούμενος άσος, με μία ή καμία επαφή αντιπάλου έδινε δύο πόντους. Εξαιτίας του διπόντου, πολλά σετ σε διάφορα παιχνίδια της περίοδου τελείωσαν με σκορ που πλέον είναι αδύνατο να επαναληφθούν (π.χ. 26-20, 30-27, 26-11 κτλ.).
Το πρωτάθλημα κατέκτησε ο Ολυμπιακός για 19η φορά και δεύτερη συνεχόμενη.
Η κανονική διάρκεια του πρωταθλήματος ολοκληρώθηκε με τον Ολυμπιακό να έχει γνωρίσει μόλις δύο ήττες σε 22 αγώνες και τον Ηρακλή να βρίσκεται τρεις βαθμούς πίσω του. Στον τελικό των πλέι-οφ, η ομάδα του Πειραιά κέρδισε και στα τρία ματς τον αντίπαλο της χωρίς να χάσει σετ. Στην Α2 κατηγορία υποβιβάστηκαν ο Ήφαιστος Δράμας και η Κομοτηνή.

## Κανονική Περίοδος
Η κανονική περίοδος του πρωταθλήματος ξεκίνησε στα μέσα Δεκεμβρίου του 1998 και ολοκληρώθηκε μετά από τέσσερις μήνες.

### Βαθμολογία

### Αποτελέσματα

## Αποτελέσματα Πλέι-οφ
Τα πλέι-οφ ξεκίνησαν μόλις τέσσερις ημέρες μετά την ολοκλήρωση της κανονικής διάρκειας του πρωταθλήματος και ολοκληρώθηκαν με τον τελευταίο μικρό τελικό στις 19 Μαΐου 1999.

















### Οι τελικοί
#### <u>(1) Ολυμπιακός</u> − (2) Ηρακλής (3–0)

## Τελική Κατάταξη
Η μοναδική διαφορά που παρουσίασε η τελική κατάταξη μετά το τέλος των πλέι-οφ ήταν η κατάκτηση της τρίτης θέσης από την Ορεστιάδα, η οποία "έσπασε" την έδρα του ΠΑΟΚ. Η ΑΕΚ συμμετείχε στο Κύπελλο Κυπελλούχων της επόμενης χρονιάς ως φιναλίστ του κυπέλλου.

## Παραπομπές


## Εξωτερικοί σύνδεσμοι - Πηγές
* Όλα τα αποτελέσματα Πρωταθλήματος Ελλάδας 1998-99 greekvolley.eu 
*  archive.sport.gr
* Τελική κατάταξη Πρωταθλήματος Ελλάδας 1998-99 www.volleynews.gr 
*  archive.sport.gr



1998 1999
Κατηγορία:Πετοσφαίριση το 1998
Κατηγορία:Πετοσφαίριση το 1999
Ιορδάνης Σαπουτζόγλου

Ο **Ιορδάνης Σαπουτζόγλου**  (1924-1947) ήταν Έλληνας αντιστασιακός, μέλος της ΟΠΛΑ Θεσσαλονίκης.

## Βιογραφικά στοιχεία
Γεννήθηκε το 1924 στη Θεσσαλονίκη. Είχε έναν κατά τρία χρόνια μικρότερο αδερφό. Οι γονείς του σκοτώθηκαν το 1941 κατά την διάρκεια του πολέμου. Ήταν αθλητής της πυγμαχίας. Άρχισε την αντιστασιακή δράση του όταν αντιτέθηκε σε ένα μέλος των ταγμάτων ασφαλείας που παρανομούσε. Βγήκε στην παρανομία για να μη συλληφθεί.

## Μέλος της Ο.Π.Λ.Α
Έγινε μέλος της Στενή Αυτοάμυνας Ο.Π.Λ.Α (Οργάνωση Προστασίας Λαϊκών Αγωνιστών) που ανήκε στον Δημοκρατικό Στρατό Πόλεως και ανήκε στην 1η ομάδα Καλλιθέας και πήρε μέρος σε ένοπλες επιθέσεις καθώς και στρατολογούσε μέλη στην οργάνωση.Κατά την διάρκεια του Ελληνικού Εμφυλίου πήρε μέρος στις επιθέσεις με κυριότερη την επίθεση στο λεωφορείο της αεροπορίας στην στάση τραμ Μισραχή της Θεσσαλονίκης στις 30 Απριλίου 1947 με τέσσερις νεκρούς και επτά βαριά τραυματισμένους.

Μετά την εξάρθωση του δικτύου της ΟΠΛΑ, κρυβόταν σε ναυαγισμένα πλοία όπου εντοπίστηκε και αυτοκτόνησε για να μη συλληφθεί ζωντανός τον Ιούνιο του 1947. Οδός εις μνήμην του υπάρχει στις Συκεές Θεσσαλονίκης.

## πηγή
ΜΙΑ ΑΠΟΦΑΣΗ ΜΑΧΟΜΑΙ ΜΕΧΡΙ ΤΟ ΤΕΛΟΣ ΘΕΣΣΑΛΟΝΙΚΗ 1946-47 Αντάρτικο Πόλεως Στενή Αυτοάμυνα Ο.Π.Λ.Α Β'έκδοση 

## Παραπομπές


Κατηγορία:Μέλη της ΟΠΛΑ
Κατηγορία:Έλληνες κομμουνιστές
Κατηγορία:Μαχητές του Δ.Σ.Ε
Επαρχία Γιανκίουε

[right|thumb|205px|[Λίμνη Γιανκίουε και το Ηφαίστειο Οσόρνο]]
Η **Επαρχία Γιανκίουε** (ισπανικά: *Provincia de Llanquihue*) είναι μια από τέσσερις επαρχίες της χιλιανής περιφέρειας Λος Λάγος (X). Η πρωτεύουσά της είναι το Πουέρτο Μοντ. Η δεύτερη μεγαλύτερη λίμνη της Χιλής, η Λίμνη Γιανκίουε, βρίσκεται στην επαρχία αυτή, καθώς επίσης και τέσσερα ηφαίστεια, τα Οσόρνο, Καλμπούκο, Πουντιαγούδο και Σέρρο Τροναδόρ.

Ο ευρωπαϊκός αποικισμός του Γιανκίουε άρχισε το 1852, όταν Γερμανοί ενθαρρύνθηκαν να μεταναστεύσουν στην νότια Χιλή.

Η περιοχή είναι γνωστή για την ομορφιά του φυσικού περιβάλλοντός της, καθώς επίσης και για τα τρόφιμα και τα θαλασσινά από τους λιμένες Πουέρτο Μοντ και Καλμπούκο.

Ως επαρχία, το Γιανκίουε είναι μια διοικητική διαίρεση του δεύτερου επιπέδου της Χιλής, κυβερνάται από ένα δήμο για κάθε συστατική κοινότητα. Το Πουέρτο Μοντ είναι η επαρχιακή πρωτεύουσα. Ο επαρχιακός κυβερνήτης διορίζεται από τον Πρόεδρο της Χιλής.

## Κοινότητες

* Καλμπούκο 
* Κοτσαμό  
* Φρέσια  
* Φρουτιγιάρ
* Γιανκίουε
* Λος Μουέρμος 
* Μαουγίν
* Πουέρτο Μοντ
* Πουέρτο Βάρας

## Πόλεις
*Φρουτιγιάρ
*Πουέρτο Μοντ
*Πουέρτο Βάρας
*Γιανκίουε
*Φρέσια
*Καλμπούκο

## Παραπομπές


## Εξωτερικοί σύνδεσμοι
* 
* Gobernación Provincia de Llanquihue

Γιανκιουε
Παναγιώτης Σοφιανόπουλος (ποδοσφαιριστής)

:*Για τον εκδότη, πολιτικό και υποστηρικτή προοδευτικών ιδεών του 18ου αιώνα, δείτε [[Παναγιώτης Σοφιανόπουλος]] (1786-1856)* 
Ο **Παναγιώτης ''(Τάκης)'' Σοφιανόπουλος** (γεννήθηκε στις 7 Ιουλίου του 1968) είναι Έλληνας παλαίμαχος διεθνής ποδοσφαιριστής που αγωνιζόταν ως επιθετικός.

## Καριέρα
### Σε συλλογικό επίπεδο
Ο Παναγιώτης Σοφιανόπουλος έκανε τα πρώτα του ποδοσφαιρικά βήματα στις ακαδημίες του Πανσερραϊκού και τελικά υπέγραψε το πρώτο του επαγγελματικό συμβόλαιο το 1986, σε ηλικία μόλις 18 ετών. Στην ομάδα των Σερρών παρέμεινε μέχρι το 1988.

Τη χειμερινή περίοδο των μεταγραφών του 1988, ο Σοφιανόπουλος μεταγράφηκε στον Ολυμπιακό Πειραιώς, μετά από εισήγηση του τότε προπονητή της ομάδας Τάις Λίμπρεχτς. Στην ομάδα του Πειραιά παρέμεινε μέχρι το 1995 έχοντας κατακτήσει δύο κύπελλα Ελλάδας (1990, 1992) και ένα Σούπερ Καπ (1992). Με την ερυθρόλευκη φανέλα πραγματοποίησε συνολικά στις εγχώριες διοργανώσεις 120 συμμετοχές, ενώ κατάφερε να πετύχει και 32 γκολ.

Το 1995 ένας σοβαρός τραυματισμός τον ανάγκασε να βάλει πρόωρο τέλος στην ποδοσφαιρική του καριέρα, σε ηλικία μόλις 27 ετών. 

### Στις εθνικές ομάδες
Ο Παναγιώτης Σοφιανόπουλος πραγματοποίησε το ντεμπούτο του με την εθνική Ελλάδας στις 4 Σεπτεμβρίου 1991 σε φιλικό αγώνα απέναντι στην Αλβανία. Συνολικά, έχει πραγματοποιήσει με το εθνόσημο 2 εμφανίσεις, ενώ έχει πετύχει και ένα γκολ.

Υπήρξε μέλος της εθνικής Ελπίδων, η οποία το 1988 αγωνίστηκε στον τελικό του ευρωπαϊκού πρωταθλήματος Ελπίδων, εναντίον της Γαλλίας.

Ο Παναγιώτης Σοφιανόπουλος έχει αγωνιστεί επίσης με την μεσογειακή ομάδα και υπήρξε από τους πρωταγωνιστές στην κατάκτηση του χρυσού μεταλλίου στους μεσογειακούς αγώνες του 1991.

## Τίτλοι
* 2 Κύπελλα Ελλάδας: 1990, 1992
* 1 Σούπερ Καπ Ελλάδας: 1992
* 1 χρυσό μετάλλιο με την Εθνική μεσογειακή ομάδα ποδοσφαίρου Ελλάδας: 1991

## Παραπομπές


## Πηγές
*Η καριέρα του Παναγιώτη Σοφιανόπουλου στο national football teams
*Το προφίλ του Παναγιώτη Σοφιανόπουλου στο transfermarkt
*Αφιέρωμα του katimagiko.gr στον Παναγιώτη Σοφιανόπουλο

Κατηγορία:Επιθετικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Ολυμπιακού Πειραιώς
Στάικος Βεργέτης

Ο **Στάικος Βεργέτης** (γενν. 11 Ιουλίου 1976, Τρίπολη) είναι Έλληνας πρώην ποδοσφαιριστής και νυν προπονητής ποδοσφαίρου, ο οποίος αυτήν τη στιγμή εργάζεται ως προπονητής της ομάδας β΄ του Αστέρα Τρίπολης.

Αποτέλεσε τον πρώτο προπονητή στην ιστορία του Αστέρα Τρίπολης που τον οδήγησε σε φάση ομίλων ευρωπαϊκής διοργάνωσης, συγκεκριμένα του Γιουρόπα Λιγκ την αγωνιστική περίοδο 2014–15.

## Ποδοσφαιρική πορεία
Ως ποδοσφαιριστής αγωνίστηκε μόνο σε ομάδες των τοπικών κατηγοριών. Μεταξύ αυτών ήταν η ΑΕΚ Τρίπολης και ο Παγγορτυνιακός, στον οποίο διετέλεσε παίκτης-προπονητής.

## Προπονητική πορεία
Το 2000 αποφοίτησε από το ΤΕΦΑΑ Αθηνών με ειδικότητα στο ποδόσφαιρο και είναι κάτοχος του προπονητικού πτυχίου *UEFA Pro*. Ξεκίνησε τη σταδιοδρομία του το 2001 από τον Παγγορτυνιακό Τρίπολης των τοπικών πρωταθλημάτων της ΕΠΣ Αρκαδίας, με τον οποίο κατέκτησε την άνοδο το 2004 και τη συμμετοχή στην τότε Δ' Εθνική. Το καλοκαίρι του 2006 προσλήφθηκε ως γυμναστής στις ποδοσφαιρικές ακαδημίες του Αστέρα Τρίπολης και τα Χριστούγεννα της ίδιας χρονιάς ο καινούριος προπονητής, Πάουλο Κάμπος, τον προήγαγε σε μέλος του τεχνικού επιτελείου της πρώτης ομάδας. Διετέλεσε γυμναστής, κυνηγός ταλέντων, μεταφραστής (γνωρίζει Ισπανικά και άπταιστα Αγγλικά), βοηθός προπονητή και αναλυτής αθλητικής στατιστικής,  ενώ το Νοέμβριο του 2011 υπηρεσιακός προπονητής κατά την εντός έδρας νίκη με 1–0 επί του ΠΑΟΚ.

Στις 30 Σεπτεμβρίου 2013 ανέλαβε χρέη προπονητή της πρώτης ομάδας του Αστέρα, αντικαθιστώντας τον Σάκη Τσιώλη. Στις 28 Αυγούστου 2014 οδήγησε το σύλλογο για πρώτη φορά στην ιστορία του σε ομίλους του Γιουρόπα Λιγκ 2014–15, προκρινόμενος επί της Μακάμπι Τελ Αβίβ από το Ισραήλ με νίκη 2–0 εντός έδρας και ήττα 1–3 εκτός.

Στις 20 Σεπτεμβρίου 2016 ανέλαβε προπονητής της Νέας Σαλαμίνας Αμμοχώστου, θέση από την οποία παραιτήθηκε στις 5 Μαρτίου 2017 για να επιστρέψει μερικές ημέρες αργότερα στον Αστέρα Τρίπολης.

Στις 29 Ιουνίου 2021 ανακοινώθηκε από τον ΟΦΙ ως ο νέος προπονητής της ομάδας.

## Οικογενειακή κατάσταση
Είναι παντρεμένος από το 2009 και έχει αποκτήσει δύο παιδιά.

## Παραπομπές


## Πηγές
* Ο δικός μας Μουρίνιο!,  Κώστας Μακαρούνης, arcadiasports.gr (αναδημοσίευση άρθρου -με αναφορά πηγής- ως Ο... Μουρίνιο της Τρίπολης!  από το sportdog.gr
* O τεχνικός του Αστέρα Στάικος Βεργέτης “αποκαλύπτεται”, συνέντευξη στον Άρη Ράπτη, soccerplus.gr
* Ο Στάικος Βεργέτης σε... τίτλους!, Μαριάννα Αξιοπούλου, gazzetta.gr

## Εξωτερικοί σύνδεσμοι
* Staikos Vergetis, transfermarkt.com

Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Αστέρα Τρίπολης
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου Δόξας Δράμας
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές Σούπερ Λιγκ Ελλάδας
Κώστας Ορφανός

Ο **Κώστας Ορφανός** (γενν. 22 Αυγούστου 1956) είναι Έλληνας παλαίμαχος διεθνής ποδοσφαιριστής που αγωνιζόταν ως επιθετικός.

## Καριέρα
Ο Κώστας Ορφανός έκανε τα πρώτα του ποδοσφαιρικά βήματα στις ακαδημίες του ΠΑΟΚ Θεσσαλονίκης, με τον οποίο υπέγραψε τελικά συμβόλαιο συνεργασίας το 1975, σε ηλικία 19 ετών. Στον ΠΑΟΚ παρέμεινε μέχρι το 1980 έχοντας συμμετάσχει στο Ελληνικό Πρωτάθλημα, το Κύπελλο ΟΥΕΦΑ αλλά και το Κύπελλο Πρωταθλητριών. Επίσης, κατάφερε να κατακτήσει με τον ΠΑΟΚ Θεσσαλονίκης το Πρωτάθλημα Ελλάδας του 1976.

Τον Ιούλιο του 1980, ο Κώστας Ορφανός μετεγγράφη στον Ολυμπιακό Πειραιώς, στον οποίο παρέμεινε για πέντε χρόνια. Με την ομάδα του Πειραιά κατάφερε να κατακτήσει τρία Πρωταθλήματα Ελλάδος (1981, 1982, 1983) αλλά και ένα Κύπελλο Ελλάδος (1981).

Το καλοκαίρι του 1985 επέστρεψε στον ΠΑΟΚ Θεσσαλονίκης, για δεύτερη φορά στην καριέρα του.

Τη μεταγραφική περίοδο του Ιανουαρίου του 1987, ο Κώστας Ορφανός μετεγγράφη στον Απόλλωνα Καλαμαριάς, στον οποίο παρέμεινε μέχρι το 1989. Ο Απόλλων Καλαμαριάς έμελλε να είναι η τελευταία ομάδα στην καριέρα του, μιας και το καλοκαίρι του 1989 αποφάσισε να κρεμάσει τα ποδοσφαιρικά του παπούτσια και να αποσυρθεί από την ενεργό δράση.

## Διεθνείς συμμετοχές
Ο Κώστας Ορφανός πραγματοποίησε το επίσημο ντεμπούτο του με την εθνική ομάδα ποδοσφαίρου της Ελλάδος στις 5 Απριλίου του 1978, σε αγώνα με αντίπαλο την Πολωνία.

Συνολικά, έχει φορέσει το εθνόσημο 8 φορές.

## Τίτλοι
* 4 Πρωταθλήματα Ελλάδος: 1976, 1981, 1982, 1983
* 1 Κύπελλο Ελλάδας: 1981

## Πηγές
* http://www.transfermarkt.co.uk/en/kostas-orfanos/profil/spieler_228341.html

Κατηγορία:Επιθετικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές ΠΑΟΚ
Τάκης Μίχαλος

Ο **Τάκης Μίχαλος** (3 Οκτωβρίου 1947 — 3 Ιανουαρίου 2010) ήταν Έλληνας παλαίμαχος διεθνής υδατοσφαιριστής καθώς και προπονητής υδατοσφαίρισης.

## Καριέρα
Ο Τάκης Μίχαλος έκανε τα πρώτα του βήματα στο χώρο της υδατοσφαίρισης στις ακαδημίες του Ολυμπιακού Πειραιώς, στον οποίο υπέγραψε τελικά το πρώτο του επαγγελματικό συμβόλαιο το 1963, σε ηλικία μόλις 17 ετών. Ο Τάκης Μίχαλος αγωνιζόταν στη θέση του τερματοφύλακα. 

Στον Ολυμπιακό Πειραιώς αγωνίστηκε για 13 χρόνια (1962-75) καταφέρνοντας να κατακτήσει 2 Πρωταθλήματα Ελλάδος (1969, 1971).

Το 1975, αποφάσισε να αποσυρθεί από την ενεργό δράση και να ασχολείται με το άθλημα από το πόστο του προπονητή.

## Προπονητική καριέρα
Ο Τάκης Μίχαλος ανέλαβε το 1979 προπονητής της Γλυφάδας, στην οποία παρέμεινε για έξι χρόνια, καταφέρνοντας μάλιστα να την οδηγήσει στον τελικό του Κυπέλλου Ελλάδας του 1984.

Την περίοδο 1985-86, ανέλαβε προπονητής του Ολυμπιακού Πειραιώς.

Από το 1986 είχε σημαντικό ρόλο ως assistant coach της Εθνικής Ανδρών κρατώντας το ρόλο του ομοσπονδιακού προπονητή για 15 συναπτά έτη ως το 2002. Μέσα σε αυτά τα χρόνια πήγε σε τρεις Ολυμπιακούς Αγώνες (1992, 1996 και 2000) σε δύο Παγκόσμια Πρωταθλήματα και σε 7 Ευρωπαϊκά Πρωταθλήματα.

Το 1996 ήταν assistant coach της ομάδας που κατέκτησε το ασημένιο μετάλλιο στο FINA Cup που διοργανώηθηκε στην Αθήνα. 

Παράλληλα οδήγησε την Εθνική Εφήβων στο χάλκινο μετάλλιο του Παγκόσμιου Πρωταθλήματος.

## Διεθνείς συμμετοχές
Ο Τάκης Μίχαλος έχει πραγματοποιήσει αρκετές συμμετοχές με την εθνική ομάδα υδατοσφαίρισης της Ελλάδος.

Μεταξύ άλλων, έχει συμμετάσχει σε Ολυμπιακούς Αγώνες (1968, 1972), σε Ευρωπαικό Πρωταθλημα (1970) αλλά και σε Παγκόσμιο Πρωτάθλημα (1973).

## Τίτλοι
* 2 Πρωταθλήματα Ελλάδος: 1969, 1971

## Προσωπική Ζωή
Ο Τάκης Μίχαλος μεγάλωσε στον Πειραιά και συγκεκριμένα στη Δραπετσώνα, με καταγωγή από την Αιγείρα. Ήταν παντρεμένος με την Καίτη Μίχαλου με την οποία απέκτησε δύο γιους, τον Νίκο και τον Μάνο.

## Παραπομπές


## Πηγές
* Panagiotis Mikhalos, Sports-Reference.com

Κατηγορία:Έλληνες υδατοσφαιριστές
Κατηγορία:Υδατοσφαιριστές ΟΣΦΠ
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 1968
Κατηγορία:Υδατοσφαιριστές στους Θερινούς Ολυμπιακούς Αγώνες 1972
Κατηγορία:Υδατοσφαιριστές Εθνικής Ελλάδας
Ελληνική Ομοσπονδία Ορειβασίας - Αναρρίχησης

Η **Ελληνική Ομοσπονδία Ορειβασίας - Αναρρίχησης** (Ε.Ο.Ο.Α.), φυσική συνέχεια του Ελληνικού Ορειβατικού Συνδέσμου, είναι αθλητική ομοσπονδιακή οργάνωση, εποπτευόμενη βάσει του καταστατικού της από τη Γενική Γραμματεία Αθλητισμού. Εκπροσωπεί στην Ελλάδα και το εξωτερικό την ορειβασία, την αγωνιστική αναρρίχηση, το ορειβατικό σκι και άλλες συναφείς δραστηριότητες.

Οι δραστηριότητες των διαφορετικών συλλόγων που υπάγονται στην Ομοσπονδία, βαθμολογούνται βάσει συστήματος αξιολόγησης, κατατάσσοντας τα σωματεία-μέλη σε 5 διαφορετικές κατηγορίες, βάσει της συνολικής τους βαθμολογίας.

## Παραπομπές


## Βιβλιογραφία
*

## Εξωτερικοί σύνδεσμοι
*

Κατηγορία:Ελληνική Ομοσπονδία Ορειβασίας και Αναρρίχησης
Δακτυλικό εξάμετρο

thumb|Ο ''δάχτυλος'' έχει μια μακρά συλλαβή η οποία ακολουθείται από δύο βραχείες
**Δακτυλικό** ή **ηρωϊκό εξάμετρο** λέγεται ο **δακτυλικός δεκαπετασύλλαβος**, το κατεξοχήν μέτρο των στίχων της αρχαίας ελληνικής επικής, αλλά και διδακτικής ποίησης. Χρησιμοποιήθηκε κυρίως για τα Ομηρικά Έπη, αλλά αργότερα και για τη φιλοσοφία, την ιστορία, τα επύλλια, τη βουκολική ποίηση και την επιγραμματική ποίηση, όπου αποτελούσε τον πρώτο στίχο του ελεγειακού διστίχου. Ήταν επίσης γνωστό με τις ονομασίες έπος, ηρωικός στίχος, ηρωικό μέτρο, ηρώον. Το επίθετο *εξάμετρος* χρησιμοποιούνταν ήδη από τον Ηρόδοτο τον 5ο αιωνα π.Χ.. Από τον Ηφαιστίωνα γνωρίζουμε ότι υπήρχαν 32 δυνατές παραλλαγές του στίχου, μολονότι η νέα ελληνική δεν μπορεί να αποκαταστήσει τη μουσική προφορά της αρχαίας, καθώς δεν διαθέτει μουσικό, αλλά δυναμικό τόνο. 

Ο δακτυλικός εξάμετρος, αποτελείται από έξι δακτύλους ( -UU) ή συνδυασμούς δακτύλων και σπονδείων (--) και έχει την παρακάτω ακολουθία:

-UU / -UU / -UU / -UU / -UU / --

όπου - είναι η μακρά συλλαβή και U η βραχεία.

Γενικά, διακρίνονται τρία μοτίβα δακτυλικού εξάμετρου:
# -UU / -UU / -UU / -UU / -UU / -- ή ολοδάκτυλος, γιατί αποτελείται αποκλειστικά από δακτύλους.
# -UU / -UU / -UU / -UU / -- / -- ή σπονδειάζων, γιατί ενώ ξεκινά με δακτύλους τείνει προς τον σπονδείο
# -- / -- / -- / -- / -- / -- ή ολοσπόνδειος, γιατί αποτελείται εξ ολοκλήρου από σπονδείους. Πρόκειται για τη συντομότερη μορφή του στίχου.

Παρουσιάζει διαφοροποιήσεις όσον αφορά τα μακρά και βραχέα φωνήεντα, γεγονός που δε συμβαδίζει πάντα με το παραπάνω σχήμα. Στο δακτυλικό εξάμετρο περιλαμβάνονται ακόμη οι τομές και οι διαιρέσεις.

## Παραπομπές
4. "Αρχαία ελληνική μετρική" Δ. Λυπουρλής, Θεσσαλονίκη 1983, σσ. 33 - 36
Κατηγορία:Αρχαία μέτρα ποίησης
Μενοίτιος (βοσκός)

Ο **Μενοίτιος** στην Ελληνική μυθολογία ήταν ο μόνος ζωντανός θνητός βοσκός των κοπαδιών του Άδη στον Κάτω Κόσμο. Συμβούλεψε τον Γηρυόνη να αφήσει τα περίφημα βόδια του στον Ηρακλή προκειμένου να σώσει τη ζωή του. Ο λόγος του Μενοίτη προς τον Γηρυόνη, υπάρχει σε ποίημα του Στησίχορου.

Μενοιτιος
Κατηγορία:Βοσκοί στη μυθοπλασία
Φαγγρί

Το **φαγγρί** (επιστημονικό όνομα ***Pagrus pagrus*** &ndash; ***Φάγρος ο γνήσιος***) είναι ψάρι των αλμυρών υδάτων, το οποίο ανήκει στην οικογένεια των Σπαριδών.

## Εξωτερικά χαρακτηριστικά
Το φαγγρί μπορεί να φτάσει τα 8 με 9 κιλά σε βάρος και τα 90 εκατοστά σε μήκος. Το χρώμα του είναι χρυσοκόκκινο.

## Τόπος διαβίωσης
Το φαγγρί ζει κοντά στον βυθό, σε ανοικτά νερά, σε βραχώδεις ή αμμώδεις βυθούς. Το βρίσκουμε σε βάθος από 30 έως 250 μέτρα. Συναντάται σε ολόκληρη τη Μεσόγειο Θάλασσα, στις βόρειες και στις νοτιοανατολικές ακτές του Ατλαντικού Ωκεανού, αλλά και στον δυτικό Ατλαντικό.

## Διατροφή
Κυρίως τρέφεται με μαλάκια, με βενθικά καρκινοειδή και με άλλα ψάρια.

## Πηγές
https://web.archive.org/web/20140121145327/http://www.selonda.com/gr/fagkri.html
https://web.archive.org/web/20160304200919/http://www.livepedia.gr/index.php/%CE%A6%CE%B1%CE%B3%CE%BA%CF%81%CE%AF
https://web.archive.org/web/20140122091043/http://www.ethnos.gr/entheta.asp?catid=23380

Κατηγορία:Σπαρίδες
Φιστικοβούτυρο

μικρογραφία|δεξιά
Το **φιστικοβούτυρο** είναι πολτός τριμμένων και ψημένων φιστικιών. Η κοινή ονομασία του καρπού είναι *αράπικο φιστίκι* και η επιστημονική *αραχίς η υπόγειος*.

Η εμπορικά διαθέσιμη μορφή περιέχει συνήθως πρόσθετα έλαια και ζάχαρη.

Στην Αμερική και τη Βρετανία είναι ιδιαίτερα δημοφιλές ως επάλειμμα σε ψωμί. Επίσης μπορεί να χρησιμοποιηθεί σε κέικ ως βούτυρο,σε γλυκά και ως υλικό σε σάλτσες.

## Εξωτερικοί σύνδεσμοι

Κατηγορία:Τρόφιμα φυτικής προέλευσης
Κατηγορία:Αλείμματα
Κατηγορία:Συστατικά τροφίμων
Κατηγορία:Αμερικανική κουζίνα
Πάνος Καλίδης

Ο **Πάνος Καλίδης** (πραγματικό όνομα: **Παναγιώτης Καλτσίδης**) (Νέα Σεβάστεια Δράμας, 18 Φεβρουαρίου 1978) είναι Έλληνας λαϊκός τραγουδιστής.

## Βιογραφία
Γεννήθηκε στις 18 Φεβρουαρίου 1978 στη Νέα Σεβάστεια, ένα πεδινό χωριό της Δράμας. Από μικρός αγαπούσε πολύ την μουσική και τραγουδούσε παραδοσιακά και ποντιακά, ενώ έπαιζε και ποντιακή λύρα. Ξεκινώντας την καριέρα του, έκανε την πρώτη του επαγγελματική συνεργασία σε ηλικία 20 ετών σε νυχτερινά μαγαζιά της Δράμας και της Ξάνθης, καθώς και σε γνωστά μαγαζιά της Βορείου Ελλάδος. Συνέχισε με συνεργασίες του στη Θεσσαλονίκη όπου γρήγορα ξεχώρισε ως λαϊκός καλλιτέχνης. Εισήλθε στη δισκογραφία το 2005, με το CD "Πάνος Καλλίδης" ως Πάνος Καλλίδης. Τον δεύτερό του δίσκο με τιτλο "Είσαι Η Αιτία", καθώς και όλους τους επόμενους, τους κυκλοφόρησε ως Πάνος Καλίδης. Από το 2010 ξεκίνησε την συνεργασία του με τον Φοίβο και έληξε το 2015. 

Το 2021, συμμετείχε στο ριάλιτι επιβίωσης του ΣΚΑΪ, ''Survivor Greece''.

## Προσωπική ζωή
Το 2005 έγινε ζευγάρι με την μακιγιέζ Λεάννα Μάρκογλου. Μαζί απέκτησαν τρία παιδιά: την Νίνα (γενν. 2011), την Δήμητρα (γενν. 2012) και τον Αριστείδη (γενν. 2013). Παντρεύτηκαν, έπειτα από 20 χρόνια σχέσης, στις 9 Σεπτεμβρίου 2025.

## Δισκογραφία

### Άλμπουμ

* Πάνος Καλλίδης (2005)
* Είσαι Η Αιτία (2006)
* Μόνο Εσύ (2007)
* Ψυχούλα Μου (2008)

### Τραγούδια
 

## Φιλμογραφία

### Τηλεόραση

## Παραπομπές


## Εξωτερικοί σύνδεσμοι
*spicymusic.gr - Επίσημη ιστοσελίδα της Spicy και βιογραφία 
 

Κατηγορία:Έλληνες τραγουδιστές
Κατηγορία:Λαϊκοί τραγουδιστές
Κατηγορία:Συμμετέχοντες στο Survivor Ελλάδας
Έντζο Φερνάντες

Ο **Έντζο Άλαν Ζιντάν Φερνάντες** (γεννημένος στις 24 Μαρτίου 1995) είναι Γάλλος επαγγελματίας ποδοσφαιριστής. Γεννήθηκε στη Γαλλία, ενώ έλαβε την ισπανική υπηκοότητα το 2006, καθώς και κλήθηκε στην Εθνική Ισπανίας U15 το 2009. Αυτόν τον καιρό αγωνίζεται ως μέσος για λογαριασμό της ηλικιακής κατηγορίας Γιουβενίλ Α΄ της Ρεάλ Μαδρίτης.

Είναι γιος του Ζινεντίν Ζιντάν, ωστόσο έχει επιλέξει να χρησιμοποιεί το **Έντζο Φερνάντες** ως όνομα, ώστε να αποβάλει το όποιο άγχος θα μπορούσε να του προκαλεί το να φέρει το επίθετο του πατέρα του.

## Συλλογική καριέρα
Από το 2004, ο Έντζο αγωνιζόταν στα τμήματα υποδομής της Ρεάλ Μαδρίτης. Στις 6 Σεπτεμβρίου 2011, κλήθηκε από τον Ζοσέ Μουρίνιο να προπονηθεί με την πρώτη ομάδα του συλλόγου.

Στις 5 Αυγούστου 2013, ο Έντζο προωθήθηκε στην ηλικιακή κατηγορία Γιουβενίλ Α΄.

## Διεθνής καριέρα
Ο Έντζο Άλαν Ζιντάν Φερνάντες δύναται να αγωνιστεί με τα χρώματα της Γαλλίας, της Ισπανίας, καθώς και της Αλγερίας, λόγω των προγόνων του από την πλευρά του πατέρα του, οι οποίοι και κατάγονται από τη συγκεκριμένη χώρα. Το 2010, ο Ζινεντίν Ζιντάν δήλωσε δήλωσε ότι είναι ήσυχος σχετικά με το αν ο γιος του θα επιλέξει να εκπροσωπήσει την Ισπανία ή τη Γαλλία σε επίπεδο ανδρικών εθνικών ομάδων.

## Προσωπική ζωή
Οφείλει το όνομά του στον παλαιό Ουρουγουανό διεθνή ποδοσφαιριστή Έντζο Φραντσεσκόλι, ενώ είναι ο μεγαλύτερος γιος του Ζινεντίν Ζιντάν και της Βερονίκ Φερνάντες. Ο Έντζο έχει τρία νεαρότερα αδέρφια, τους Λυκά, Τεό και Ελιάζ οι οποίοι αγωνίζονται με τις μικρές ηλικιακές κατηγορίες της Ρεάλ Μαδρίτης.

## Παραπομπές


## Εξωτερικοί σύνδεσμοι
* Επίσημη προφίλ στην ιστοσελίδα της Ρεάλ Μαδρίτης
* Προφίλ στο Transfermarkt

Κατηγορία:Γάλλοι ποδοσφαιριστές
Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ρεάλ Μαδρίτης Γ
Υποπλοίαρχος Μπάτσης P-17 (πυραυλάκατος)

Η Πυραυλάκατος **Υποπλοίαρχος Μπάτσης P-17** (γνωστή και ως *Μπάτσης P-17*, πρώην **Καλυψώ P-54** και μετέπειτα *Διοσκουριά*) ήταν γαλλικής κατασκευής πολεμικό πλοίο τύπου *La Combattante II*.

## Ιστορία
Ναυπηγήθηκε το 1968 με το όνομα «*Καλυψώ P-54*» κατά παραγγελία της Ελληνικής Κυβέρνησης στα ναυπηγεία "C.M.N. Χερβούργου" στη Νορμανδία της Γαλλίας. Υπήρξε ένα από τα τέσσερα ταχέα περιπολικά Κ/Β που παραγγέλθηκαν από την τότε Ελληνική Κυβέρνηση, τα άλλα τρία ήταν τα Άννινος, Αρλιώτης και Κονίδης.

### Υπηρεσία στο ελληνικό Ναυτικό
Καθελκύσθηκε στις 26&nbsp;Απριλίου 1971 και παρελήφθηκε πολύ αργότερα στις 12&nbsp;Ιανουαρίου 1972 από τον Υποπλοίαρχο Γεώργιο Τόγκα. Κατέπλευσε στην Ελλάδα και ενετάγη στο Ελληνικό Πολεμικό Ναυτικό την 1η&nbsp;Μαΐου 1972. Λίγο αργότερα, στις 26&nbsp;Ιουνίου 1976, έλαβε την ονομασία «*Υποπλοίαρχος Μπάτσης P-17*» προς τιμήν του Υποπλοίαρχου Δημητρίου Μπάτση, ο οποίος σκοτώθηκε στις 26&nbsp;Σεπτεμβρίου 1943 κατά τη βύθιση του αντιτορπιλικού «Βασίλισσα Όλγα D-15» στο Λακκί της Λέρου, στα πλαίσια των εχθροπραξιών του Β΄ Παγκοσμίου Πολέμου. Το πλοίο παροπλίσθηκε στις 23&nbsp;Απριλίου 2004 ύστερα από 32 χρόνια υπηρεσίας στον ελληνικό στόλο κατά τη διάρκεια των οποίων διήνυσε 212.000 ναυτικά μίλια.

### Υπηρεσία στο γεωργιανό Ναυτικό
Στις 23&nbsp;Απριλίου 2004 η πυραυλάκατος παραδόθηκε, στο γεωργιανό Ναυτικό προκειμένου να αποτελέσει το πλοίο Διοίκησης στο πλαίσιο της δύναμης της Μαύρης Θάλασσας (*BLACKSEAFOR*), τη διοίκηση της οποίας έχει αναλάβει η Γεωργία για το έτος 2004. Οι γεωργιανοί το μετονόμασαν σε «*Διοσκουριά*» (διεθνώς: *Dioskuria*, γεωργιανά: დიოსკურია), από το όνομα της αρχαίας ελληνικής πόλης Διοσκουριάς στη Γεωργία, τη σημερινή πρωτεύουσα της Αμπχαζίας, το Σουχούμι. Η πυραυλάκατος «*Διοσκουριά*» έγινε η ναυαρχίδα και το πιο ισχυρό σκάφος κρούσης του γεωργιανού στόλου. Το πλοίο πήρε μέρος στον πόλεμο της Νότιας Οσετίας το 2008, ενάντια στη Ρωσία, όπου υπέστη πολύ σοβαρές ζημιές και τελικά βυθίστηκε στις 19&nbsp;Αυγούστου 2008 μέσα στο λιμάνι Πότι της Γεωργίας όπου έδρευε η ναυτική βάση του αρχηγείου του γεωργιανού ναυτικού, γεγονός που σηματοδότησε και την ουσιαστική λήξη του συντόμου αυτού πολέμου.

## Πλοία με το όνομα «''Μπάτσης''» και «''Καλυψώ''»
Το «*Υποπλοίαρχος Μπάτσης*» *P-17* είναι μέχρι  το μοναδικό πλοίο στον ελληνικό στόλο που ονομάστηκε έτσι, και ως «*Καλυψώ*» *P-54* είναι το τελευταίo κατά σειρά από τα τρία πλοία συνολικά που φέρουν το όνομα αυτό. Το πρώτο πλοίο ήταν η Βελλού «*[[Καλυψώ Ι (Βελλού)|Καλυψώ]]*» που εντάχθηκε στον ελληνικό στόλο το 1830 και παροπλίσθηκε το 1832, ενώ το δεύτερο ήταν το Τορπιλοβόλο «*[[Καλυψώ ΙΙ (Τορπιλοβόλο)|Καλυψώ]]*» που ενετάγη το 1873 και παροπλίσθηκε το 1890.

## Παραπομπές


Κατηγορία:Ελληνικές Πυραυλάκατοι